Madžiūnų tiltas

Madžiūnų tiltas – tiltas kelyje , stovintis Trakų ir Varėnos rajonų paribyje, Paluknio seniūnijoje, Madžiūnų kaime, 4,5 km į šiaurę nuo Pirčiupių, nutiestas per Merkį. Upė srūva ištiesinta vaga. Tiltas stovi atokiai nuo gyvenviečių, šalia plyti lygūs laukai, Pirčiupų pusėje – miškas. Prie tilto pastatytos Merkio ichtiologinio draustinio rodyklės.Madžiūnų tiltas Google Street View 

1968 m. Madžiūnuose pastatytas gelžbetoninis tiltas. 2003 m. suremontuoti šalitilčiai. 

2013 m. tiltui atliktas kapitalinis remontas.Lietuvos automobilių kelių direkcijos prie Susisiekimo ministerijos 2013 metų veiklos ataskaita vialietuva.lt 2014-02-03, p. 12Tilto per Merkį kelio A4 Vilnius–Varėna–Gardinas 39,35 km kapitalinis remontas. Konstrukcijų dalis eviesiejipirkimai.lt Buvo suremontuotos tilto laikančios konstrukcijos, įrengti naujas paklotas su hidroizoliacija, važiuojamoji dalis, vandens nuvedimo sistema ir kt. Išilginės sijos sustiprintos skersinėmis diafragmomis ties krantinėmis ir tarpinėmis atramomis. Atraminiai elastomeriniai guoliai įrengti po visomis perdangos sijomis, pakėlus perdangą 12 t keliamosios galios domkratais. Ant kaltinių polinių pamatų stovintys ramtai sutvirtinti vertikaliomis atraminėmis sienutėmis. Abiejose tilto pusėse įrengti nauji šalitilčiai, apsauginiai atitvarai.

Gelžbetoninio tilto konstrukcija - karpyta perdanga iš surenkamų tėjinio skerspjūvio gelžbetoninių sijų. Perdanga įrengta ant užpiltinių ramtų ir sumonolitintų polių tarpinių atramų. Tiltas trijų angų (11,36+11,36+11,36 m), jo bendras ilgis – 40,30 m, perdangos ilgis – 34,16 m, tilto plotis – 12,50 m. Įrengtos 2 eismo juostos po 3,75 m, 2 saugumo juostos po 1,25 m, abu šalitilčiai po 0,75 m, apsauginiai cinkuoti barjerai ir turėklai. Šlaitų kūgiai sutvirtinti betoninėmis plytelėmis.

 Šaltiniai 

 Nuorodos 

 Historische Messtischblätter (TK25) + Luftbilder susudata.de

Kategorija:Lietuvos sijiniai tiltai
Kategorija:Trakų rajono tiltai
Kategorija:Tiltai per Merkį